Referat FAU-møte 22.09.20

**Tilstede:**

Karin Aanes Kulø (nestleder)

Britt Endresen (kasserer)

Julia Louka (1A)

May-Linn Steinan Larsen (1B)

Linda Karin Wiik (2A)

Hanne Elisabet Kinsarvik (2A)

Rezgar Zaki Sadik (2B)

Marianne Berner (3.trinn)

Minami Ito Evensen (4A)

Torill Brunsvik (4B)

Frode Jenssen (5A)

Anne Katrine Bjerkan (6A)

Birgit Seljeflot (7.trinn)

* Diverse fra rektor og inspektør

**Informasjon om skolens utviklingsarbeid:** Skolen har de siste årene deltatt i et læringsmiljøprosjekt, de har fått mange nyttige verktøy å bruke i arbeidet med elevenes læringsmiljø. Det har også kommet nye fagplaner, med færre mål i det enkelte fagene. Det er blant annet mer fokus på lek for de minste barna.

**Gå til skolen aksjon:** Skolen vil fremover ha fokus på å få flere av elevene til å gå eller sykle til skolen. Man opplever fortsatt at mange av elevene kjøres til skolen. Et forslag er en slags konkurranse der den klassen som har flest som går eller sykler til og fra skolen i en gitt periode kan premieres.

Nå som høsten er her så er det også snart på tide med trafikkvakter rundt skolen. Det enkelte trinn har en uke med vakt hver og klassekontaktene sørger for å sette opp foreldre til vaktene de ulike ukene. Det stilles spørsmål om dette er noe man skulle hatt ellers også, evt. ved å bruke frivillige eller lignende. Det oppleves flere situasjoner med stygg kjøring rundt skolen og flere føler seg utrygge på vei til skolen.

Hvis noen av representantene i FAU har interesse for trafikksikkerhet, så har man mulighet til å kunne ha en rolle opp i mot dette.

**Årshjul for FAU:** FAU har tidligere hatt et årshjul med ulike aktiviteter, som f.eks gå-til skolen/refleksaksjon, dugnad før 17.mai osv. Det er ønskelig at det lages en oversikt. Ikke alt er like aktuelt med tanke på corona, men det kan være greit å ha en plan til senere. Så får man gjennomføre det som er mulig.

**Generell informasjon om økonomi, bygg etc.:** Kommunen har fortsatt trang økonomi, og det er usikkerhet rundt fremtidig skolestruktur med tanke på stadig synkende barnetall i kommunen. Allanengen er dimensjonert arealmessig for å kunne ta imot flere elever om dette blir aktuelt.

**Sosial plan for klassene:** Det er usikkerhet rundt hvilke arrangementer man kan ha nå grunnet restriksjoner. Rektor undersøker med kommunelegen om hva som kan gjennomføres, evt om det er forskjell på arrangement inne/ute. Flere klasser ønsker å arrangere sosiale tilstelninger om dette er lov.

**Støtte fra FAU til trinnleker:** FAU har tidligere sponset nye sett med uteleker som fotball, softball og lignende til de ulike trinnene/klassene. Det er ønskelig med dette også i år. Men det er begrenset med midler igjen på FAU sin konto. Dette undersøkes.

Valg av FAU-leder, nestleder, sekretær (referent) og kasserer.

* Britt Endresen blir ny FAU-leder. Hun fortsetter med sin oppgave som kasserer, da hun har god oversikt over dette.
* May-Linn Steinan Larsen overtar som nestleder
* Frode Jenssen blir sekretær (referent)

Det er ønskelig med et FAU-møte før jul om dette lar seg gjøre.

Referent Karin Aanes Kulø